text: Историята на дон Кихот разказва за приключенията на испанския идалго [[Дон Кихот (герой)|дон Кихот]] и неговия оръженосец – [[Санчо Панса]]. Алонсо Кехана е един обикновен благородник, вманиачен в четенето на рицарски истории и книги.
  Неговите приятели и роднини го вземат за луд, когато ненадейно главният герой променя името си на дон Кихот и се самопровъзгласява за [[рицар]]. Дон Кихот поема на път из земите на тогавашна Испания, яхнал своята кранта – коня Росинант (на испански Росинат означава "кранта"), за да изобличава злото и да защитава бедните и нещастните от неправдите.
  Дон Кихот е видимо луд за останалите хора. Той вижда кръчмите като омагьосани [[замък|замъци]], а техните сервитьорки - като прекрасни [[принцеса|принцеси]]. Във вятърните мелници му се привиждат образи на тиранични [[великан]]и, изпратени от злите сили. Въобразява си, че съседското момиче – обикновена селянка, е девствена принцеса [[Дулсинея]], на която той е обрекъл сърцето си във вечна любов.